|  |  |
| --- | --- |
|  | REPUBLIKA HRVATSKAVIROVITIČKO-PODRAVSKA ŽUPANIJAUred župana |

**KLASA: 230-02/16-01/03
URBROJ: 2189/1-05/02-16-1**

**Virovitica, 7. travnja 2016.**

Na temelju članka 23. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ br. 26/15), članka 20. Pravilnika o financiranju programa i projekata udruga koji su od interesa za Virovitičko-podravsku županiju i Odluke o načinu raspodjele raspoloživih sredstava iz Proračuna Virovitičko-podravske županije za 2016. godinu namijenjenih financiranju projekata i programa udruga koji su od interesa za Virovitičko-podravsku županiju Klasa: 230-01/16-01/02, Urbroj: 2189/1-05/02-16-1 od 31. ožujka 2016. godine, pročelnica Ureda župana, dana 7. travnja 2016. godine, raspisuje

 **JAVNI NATJEČAJ**

**ZA FINANCIRANJE PROGRAMA I PROJEKATA UDRUGA KOJI SU OD INTERESA ZA**

**VIROVITIČKO-PODRAVSKU ŽUPANIJU U 2016. GODINI**

**UVJETI PRIJAVE**

**I**

U Proračunu Virovitičko-podravske županije za 2016. godinu, Razdjel 002 Ured župana, planirana su sredstva namijenjena za financiranje projekata udruga koji su od interesa za Virovitičko-podravsku županiju.

Virovitičko-podravska županijapoziva sve **udruge i organizacije civilnog društva** čije su aktivnosti usmjerene općoj dobrobiti i poboljšanju kvalitete života društvene zajednice, a kojima je financijska pomoć potrebna u realizaciji projekta iz području djelovanja, a koje pridonose zaštiti i promicanju ljudskih prava; zaštiti i promicanju prava nacionalnih manjina; zaštiti i promicanju prava osoba s invaliditetom i djece s teškoćama u razvoju, starijih i nemoćnih; jednakosti i ravnopravnosti te mirotvorstvu i borbi protiv nasilja i diskriminacije; promicanju vrijednosti Domovinskog rata; zaštiti, brizi i izobrazbi djece i mladih te njihovu aktivnom sudjelovanju u društvu; prevenciji i borbi protiv svih oblika ovisnosti; razvoju demokratske političke kulture; zaštiti i promicanju prava manjinskih društvenih skupina; promicanju i razvoju volonterstva; socijalnim uslugama i humanitarnoj djelatnosti; poticanju i razvoju socijalnog poduzetništva; zaštiti prava potrošača, zaštiti okoliša i prirode te zaštiti i očuvanju kulturnih dobara; održivom razvoju; razvoju lokalne zajednice; međunarodnoj razvojnoj suradnji; zaštiti zdravlja; razvoju i promicanju znanosti, obrazovanja, cjeloživotnog učenja; kulture i umjetnosti; tehničke i informatičke kulture; sporta; dobrovoljnog vatrogastva; traganja i spašavanja; gospodarstva i poljoprivrede te drugim aktivnostima koje se po svojoj prirodi, odnosno po posebnim propisima o financiranju javnih potreba u određenom području mogu smatrati djelovanjem od interesa za opće dobrote ostalih područja djelovanjada se prijave na financijsku podršku projektima koji doprinose sustavnom i održivom društvenom razvoju.

Prihvatljive aktivnosti unutar projekta su koncerti, izložbe, turniri, smotre, gastro manifestacije, radionice, književne tribine, skupovi, simpoziji, akcije čišćenja okoliša, humanitarne priredbe, tradicijske priredbe, kazališne predstave, sajmovi, obilježavanje obljetnica, tiskanje knjige, izrada spomen obilježja, sudjelovanje na manifestacijama i sl.

**II**

Pravo na podnošenje prijave imaju prijavitelji iz točke I. ovog poziva, registrirani temeljem Zakona o udrugama (NN 74/14) i usklađeni sa Zakonom o financijskom poslovanju i računovodstvu neprofitnih organizacija (NN 121/14) uz uvjet da:

* su upisani u odgovarajući Registar;
* su registrirani kao udruge, zaklade ili druge pravne osobe čija temeljna svrha nije stjecanje dobiti (organizacije civilnoga društva)
* su se svojim statutom opredijelili za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i zakonom;
* program/projekt/inicijativa, koji prijave na javni natječaj/poziv Županije, bude ocijenjen kao značajan (kvalitetan, inovativan i koristan) za razvoj civilnoga društva i zadovoljenje javnih potreba Županije definiranih razvojnim i strateškim dokumentima, odnosno uvjetima svakog pojedinog natječaja/poziva;
* su uredno ispunili obveze iz svih prethodno sklopljenih ugovora o financiranju iz proračuna Županije i drugih javnih izvora;
* nemaju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Županije;
* se protiv Korisnika, odnosno osobe ovlaštene za zastupanje i voditelja programa/projekta ne vodi kazneni postupak i nije pravomoćno osuđen za prekršaje ili kaznena djela definirana Uredbom;
* općim aktom imaju uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima;
* imaju utvrđen način javnog objavljivanja programskog i financijskog izvješća o radu za proteklu godinu (mrežne stranice udruge ili drugi prikladan način);
* imaju zadovoljavajuće organizacijske kapacitete i ljudske resurse za provedbu programa ili projekta, programa javnih potreba, javnih ovlasti, odnosno pružanje socijalnih usluga;
* imaju uređen sustav prikupljanja članarina te uredno predaju sva izvješća Županiji i drugim institucijama.

Iznimno se mogu javiti i udruge čiji se projekti ne odvijaju na području Virovitičko-podravske županije ako se njihov projekt ocijeni kao projekt od općeg značaja za Virovitičko-podravsku županiju i Republiku Hrvatsku.

Prijave se mogu poslati za financiranje projekata udruga koji će se realizirati u 2016. godini ili se realiziraju kroz višegodišnje razdoblje.

Svaka udruga može prijaviti više projekata u okviru ovoga Natječaja.

Udruga ne može na ovu prijavu prijaviti projekt za kojeg su joj u 2016. godini već odobrena sredstva od strane Virovitičko-podravske županije.

**KRITERIJI ZA ODABIR**

**III**

Kriteriji za odabir te kako se može ostvariti prednost u financiranju projekta i tko nema pravo prijave na Natječaj, kao i popis prihvatljivih i neprihvatljivih troškova, detaljno su opisani u **Uputama za prijavitelje** na javni natječaj za financiranje projekata udruga koji su od interesa za Virovitičko-podravsku županiju u 2016. godini.

**VRIJEDNOST NATJEČAJA**

**IV**

Za financiranje projekata u okviru ovog Natječaja raspoloživ je iznos od 170.000,00 kuna. Najmanji iznos traženih sredstava za financiranje projekta je 1.000,00 kuna (jednatisućakuna), a najveći 10.000,00 kuna (desettisućakuna). Projekti se mogu financirati i do maksimalnog iznosa ukupnih prihvatljivih troškova projekta.

**DOKUMENTACIJA ZA PRIJAVU**

**V**

**Prijave** trebaju **obvezno** sadržavati:

1. Ispunjen, ovjeren i potpisan **obrazac za prijavu projekta** (preuzima se na mrežnim stranicama Virovitičko-podravske županije: www.vpz.hr),
2. Ispunjen, ovjeren i potpisan **obrazac proračuna projekta** (preuzima se na mrežnim stranicama Virovitičko-podravske županije: www.vpz.hr),
3. **Obrazac izjave o partnerstvu**, ako je primjenjivo (preuzima se na mrežnim stranicama Virovitičko-podravske županije: www.vpz.hr),
4. **Obrazac izjave o nepostojanju dvostrukog financiranja** (preuzima se na mrežnim stranicama Virovitičko-podravske županije: www.vpz.hr),
5. **Izvadak iz Registra udruga RH** ili drugog odgovarajućeg registra (ne stariji od 2 mjeseca od dana objave natječaja) ili ispis elektronske stranice iz Registra udruga RH sa svim podacima udruge,
6. **Ispis elektronske stranice iz Registra neprofitnih organizacija** Ministarstva financija RH,
7. **Potvrda nadležne porezne uprave o nepostojanju duga prema RH** (dostavlja se prilikom potpisivanja ugovora)
8. **Uvjerenje/potvrda nadležnog suda da se ne vodi postupak protiv osobe ovlaštene za zastupanje** (dostavlja se prilikom potpisivanja ugovora)

 Dokumentacija iz točke 1. do 4. treba biti **potpisana i ovjerena pečatom** od strane ovlaštene osobe podnositelja zahtjeva i dostavljena u izvorniku u jednom primjerku.

 **Neobvezni dijelovi prijave** **su**:

1. opis dosadašnjih aktivnosti i realiziranih programa/projekata s priloženim izvodima iz novinskih članaka, publikacija, fotografije i sl.

**NAČIN PRIJAVE**

**VI**

Prijave se dostavljaju **isključivo na propisanim obrascima**, koji su zajedno s Uputama za prijavitelje i ostalom natječajnom dokumentacijom, dostupni na mrežnim stranicama Virovitičko-podravske županije [**www.vpz.hr**](http://www.vpz.hr).

Prijave se mogu dostaviti na dva načina:

1. poštom preporučeno u zatvorenoj omotnici na adresu:

## VIROVITIČKO-PODRAVSKA ŽUPANIJA

**URED ŽUPANA**

**''Prijava za financiranje programa i projekata udruga koji su od interesa za Virovitičko-podravsku županiju''**

**Trg Ljudevita Patačića 1**

**33000 Virovitica**

**- NE OTVARATI -**

ili

## VIROVITIČKO-PODRAVSKA ŽUPANIJA

**UPRAVNI ODJEL**

**''Prijava za financiranje projekata udruga od općeg značaja za Virovitičko-podravsku županiju''**

**Trg Ljudevita Patačića 1**

**33000 Virovitica**

**- NE OTVARATI -**

1. osobnom dostavom u zatvorenoj omotnici s upisanom adresom iz točke 1. preko pisarnice Virovitičko-podravske županije na adresi Trg Ljudevita Patačića 1, 33000 Virovitica do 9. svibnja 2016. godine u 15 sati.

Rok za podnošenje prijava projekata i programa je **30 dana** od dana objave Natječaja, a istječe 9. svibnja 2016. godine.

**ROK ZA DONOŠENJE ODLUKE I NAČIN OBJAVE**

**VII**

 Odluku o odabiru prijavljenih programa/projekata donosi pročelnica Ureda župana na prijedlog Povjerenstva za ocjenu prijava.

Popis odabranih projekata bit će objavljen na web stranici Virovitičko-podravske županije.

**MODEL PLAĆANJA**

**VIII**

Virovitičko-podravska županija jednokratno isplaćuje sredstva korisniku u iznosu navedenom u ugovoru u roku od 30 dana od dana njegovog potpisivanja.

**ZAVRŠNE ODREDBE**

**IX**

Javni natječaj objavljuje se na mrežnim stranicama Virovitičko-podravske županije i u Virovitičkom listu.

**X**

Sva pitanja vezana uz ovaj Natječaj mogu se postaviti elektroničkim putem, slanjem upita na adresu elektronske pošte: sanja.sabolic@vpz.hr.

 **PROČELNICA**

 **Jasna Abramović, dipl. iur.**